b'\n_START_ARTICLE_\nPesimizmas\n_START_PARAGRAPH_\nPesimizmas pla\xc4\x8di\xc4\x85ja prasme yra \xc4\xafsitikinimas ar pasaul\xc4\x97\xc5\xbei\xc5\xabra, kad viskas yra blogai arba ateityje bus blogiau. Filosofijoje \xe2\x80\x93 tai teorijos, ai\xc5\xa1kinan\xc4\x8dios, kad gyvenimas neturi teigiamos reik\xc5\xa1m\xc4\x97s ar pasaulis yra blogas. Pavyzd\xc5\xbeiui, pesimistine laikoma A. \xc5\xa0openhauerio filosofija, kurioje valia laikoma auk\xc5\xa1\xc4\x8diau nei protas. Pesimistin\xc4\x97 nuostata i\xc5\xa1sakyta ir Merfio d\xc4\x97sniuose, kuri\xc5\xb3 pagrindinis leitmotyvas yra, kad jei gali nutikti kas nors negera, tai b\xc5\xabtinai ir nutiks._NEWLINE_Pesimistin\xc4\x97s intelektual\xc5\xb3 ir meninink\xc5\xb3 nuostatos \xc5\xa1iais laikais da\xc5\xbenai \xc4\xafvardijamos kult\xc5\xabrinio pesimizmo terminu. Pla\xc4\x8diausia prasme jis suprantamas ne kaip atskiros visuomen\xc4\x97s, o kaip visos \xc5\xa1iuolaikin\xc4\x97s Vakar\xc5\xb3 civilizacijos vertybi\xc5\xb3 kritika. Vienas ry\xc5\xa1kesni\xc5\xb3 \xc5\xa1io po\xc5\xbei\xc5\xabrio pradinink\xc5\xb3 XX a. prad\xc5\xbeioje buvo O. \xc5\xa0pengleris._NEWLINE_Pesimistiniam po\xc5\xbei\xc5\xabriui artimi cinizmas ir nihilizmas.'